钦定古今图书集成/明伦汇编/闺媛典/第320卷 > 皇清五十三 > 曹璿婢春梅
## 钦定古今图书集成/明伦汇编/闺媛典/第320卷 > 皇清五十三 > 曹璿婢春梅

按《平湖县志》：“春梅诸生曹璿，婢姓徐氏，居戈家溪。璿年三十六丧偶，逾月璿亦亡。时璿有子女二人皆幼，春梅年二十馀，誓不适人，以抚孤自誓，仅存田九亩。璿兄屡逼辱之，守志益坚。诸孤有过导之，不听，则泣曰：‘我德主恩，不忍弃尔兄弟，故屈折若此，幸稍念，然曾不慢加挞詈也’。曰：‘我婢耳，安敢肆志。我特代陈义方，其贤不肖，则听天矣’。” 勤苦十馀年，家稍裕。婚嫁毕，年五十八，卒于康熙四年。